Document ID: /roh_data/filtered/fineweb-2-filterrobots_roh.jsonl.gz/31456

Era mussà si saja ch'enzatgi haja mess cun intenziun il fieu en la chasa. La procura ha instradà ina procedura pervi da mazzament intenziunà en plirs cas. Las investigaziuns giajan sin tuttas vart, uschia ha communitgà la procura publica.
Differentas persunas èn vegnidas interrogadas. In arma da delict na saja betg vegnida chattada, ha communitgà vinavant la procura publica. Tar tut las baras sa tractia d'unfrendas, il delinquent n'è betg tranter ils morts.
La polizia ha fatg in appel a perditgas. Tuttas persunas che pon far indicaziuns davart observaziuns suspectusas tranter la dumengia saira ed il glindesdi da mezdi.
Procura publica ha identifitgà las baras
Entant èn las unfrendas identifitgadas. La procura publica na tradescha però betg dapli, perquai che parents e famiglias da las unfrendas n'èn anc betg infurmads.
RR novitads 14:00